CELEX: 32015R0197
Language: da
Date: 2015-02-05 00:00:00
Title: Kommissionens gennemførelsesforordning (EU) 2015/197 af 5. februar 2015 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Aglio Bianco Polesano (BOB))

10.2.2015   
               
               
                  DA
               
               
                  Den Europæiske Unions Tidende
               
               
                  L 33/8
               
            
         KOMMISSIONENS GENNEMFØRELSESFORORDNING (EU) 2015/197
         af 5. februar 2015
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Aglio Bianco Polesano (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:
         
                     (1)
                  
                  
                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet ansøgningen om godkendelse af ændringer af varespecifikationen for den beskyttede oprindelsesbetegnelse »Aglio Bianco Polesano«, der er registreret i henhold til Kommissionens forordning (EF) nr. 1175/2009 (2).
                  
               
                     (2)
                  
                  
                     Eftersom den pågældende ændring er væsentlig, jf. artikel 53, stk. 2, i forordning (EU) nr. 1151/2012, har Kommissionen i overensstemmelse med artikel 50, stk. 2, litra a), i nævnte forordning offentliggjort ansøgningen om ændring i Den Europæiske Unions Tidende (3).
                  
               
                     (3)
                  
                  
                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør ændringen af varespecifikationen godkendes —
                  
               VEDTAGET DENNE FORORDNING:
         
            Artikel 1
            Den ændring af varespecifikationen, der blev offentliggjort i Den Europæiske Unions Tidende, godkendes.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. februar 2015.
            
               
                  På Kommissionens vegne
               
               
                  For formanden
               
               Phil HOGAN
               
                  Medlem af Kommissionen
               
            
         
         
            (1)  EUT L 343 af 14.12.2012, s. 1.
         
            (2)  Kommissionens forordning (EF) nr. 1175/2009 af 30. november 2009 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Aglio Bianco Polesano (BOB)) (EUT L 314 af 1.12.2009, s. 60).
         
            (3)  EUT C 347 af 3.10.2014, s. 18.